เหมือนมีก้อนนิ่มๆ ที่หนังหุ้มปลายอวัยวะเพศชาย ไม่เจ็บ ไม่ปวด ปัสสาวะปกติไม่มีแสบขัด เป็นมาได้ 2 วันแล้ว ก่อนหน้า1 วันมีการช่วยตัวเองปกติ ไม่ทราบว่าเกิดจากอะไร และจะมีวิธีรักษาไหม หรือหายได้เอง
สวัสดีค่ะ 1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5.แผลจากโรคติดต่อทางเพศสัมพันธ์อื่นๆเช่นแผลริมอ่อน แผลซิฟิลิซการวินิจฉัยต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไร ปกติการช่วยตัวเองนั้นหากมือสะอาดและไม่ได้ทำอย่างรุนแรง ไมน่าทำให้มีตุ่มหรือแผลที่อวัยวะเพศได้ค่ะการดูแลตัวเองเบื้องต้น ไม่ไปแกะตุ่มหรือก้อนนั้นๆเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า การรักษาเฉพาะนั้นต้องขึ้นกับว่าเป็นตุ่มจากสาเหตุอะไรค่ะควรไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ถ้าตอนนี้กังวลก็สามารถไปพบแพทย์ได้เลยไม่ต้องรอ